b'\n_START_ARTICLE_\nSveta Nedjelja (Hvar)\n_START_SECTION_\nPovijest\n_START_PARAGRAPH_\nSveta Nedjelja je bila metom napada u velikosrpskoj agresiji. Ga\xc4\x91ala ju je JRM, nakon izgubljene bitke u Splitskom kanalu.\n_START_SECTION_\nStanovni\xc5\xa1tvo\n_START_PARAGRAPH_\nMjesto je imalo svoje uspone i padove te je najvi\xc5\xa1e stanovnika bilo na po\xc4\x8detku 20. stolje\xc4\x87a. Broj stanovnika se za vrijeme ljeta pove\xc4\x87a za 200% zbog vikenda\xc5\xa1a i turista._NEWLINE_Kretanje broja stanovnika 1857.-2001._NEWLINE_Prema popisu stanovnika iz 2011., Sveta Nedjelja ima 136 stanovnika._NEWLINE_Od naj\xc4\x8de\xc5\xa1\xc4\x87ih prezimena (Plenkovi\xc4\x87, Milati\xc4\x87...), neka su podrijetlom iz Svir\xc4\x8da na sjevernoj strani otoka Hvara.\n_START_SECTION_\nPrometna povezanost\n_START_PARAGRAPH_\nU davna vremena, u sv. Nedilju se sa sjeverne strane otoka moglo do\xc4\x87i samo poljskim putem, preko sv. Nikole. Naknadno je napravljen tunel Zavala-Pitve, koji je do nedavno bio jedina veza sa ostatkom Hvara. No, nedavno je probijena i makadamska (za sada) cesta koja spaja sv. Nedilju i uvalu Dubovicu, tj. ju\xc5\xbeni ulaz u tunel koji spaja gradove Hvar i Stari Grad, zbog \xc4\x8dega sv. Nedilja polako izlazi iz prometne izolacije.\n_START_SECTION_\nGospodarstvo\n_START_PARAGRAPH_\nMje\xc5\xa1tani Svete Nedjelje se bave vinogradarstvom, maslinarstvom, ribarstvom, \xc5\xbeanju lavandu i ruzmarin te u lambiku proizvode eteri\xc4\x8dna ulja, mje\xc5\xa1tani se tako\xc4\x91er mnogo bave turizmom od \xc4\x8dega dobiju najve\xc4\x87e prihode. Turizma \xc4\x8dak ima i tijekom zimskog vremena jer se Sveta Nedjelja nalazi podno najve\xc4\x87eg vrha sv. Nikole pa turisti dolaze planinariti te se tako\xc4\x91er u Svetoj Nedjelji nalazi i slobodno penjanje "\xc5\xa1uplja stina". Jedan od najpoznatijih hrvatskih ali i svjetskih vinara, Zlatan Plenkovi\xc4\x87 napravio je lu\xc4\x87icu za brodove do 30 metara u kojoj se nalazi kafi\xc4\x87, restaurant, dje\xc4\x8dje igrali\xc5\xa1te, bazen za djecu te pla\xc5\xbea i prostor za kupanje.'